# Ermita de Santa Bàrbara (Torralba)

L'ermita de Santa Bàrbara de Torralba, a la comarca de l'Alt Millars és un lloc de culte, catalogat com Bé de Rellevància Local, amb la categoria de Monument d'interès local, en la modalitat que estableix la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007), amb codi identificatiu: 12.08.116-002; que en l'actualitat està en tràmit, estant el ben proposat als corresponents catàlegs municipals de béns i espais protegits i que, havent estat tramitat conforme al procediment ordinari establert en l'article 47 de la Llei 4/1998, d'11 de juny, de la Generalitat, del Patrimoni Cultural Valencià, compta amb l'informe favorable de la conselleria competent en matèria de cultura, faltant l'aprovació definitiva per l'organisme competent en matèria d'urbanisme.

## Història

L'ermita es localitza a la sortida del poble, prenent la carretera cap a Pavies, i desviant-nos després d'un curt recorregut per un camí que sorgeix a la dreta i que descendeix cap al safareig públic i el cementiri, el qual finalment acaba en l'Ermita de Santa Bàrbara. La zona queda senyalitzada per un petit retaule ceràmic, que es troba prop de l'ermita, amb una imatge de la santa i la data de 1969.
La zona en la qual se situa es coneix popularment com "La Mezquitilla", nom que es deu a la creença estesa que l'ermita podria estar edificada sobre una antiga mesquita musulmana. Desgraciadament no existeixen documents ni restes d'aquest possible temple islàmic, malgrat haver-se trobat en l'estructura de l'ermita dues bases tardorromanes o visigòtiques que van ser reutilitzades en la seva construcció, com solia fer-se antigament per abaratir costos de materials i per escassetat de materials de qualitat en algunes zones.

## Descripció

Es tracta d'un senzill edifici de planta una sola nau (que està avoltada), que presenta un atri amb arcades davant l'accés al temple. Les dimensions de l'ermita són petites, ja que la seva amplària és de 5 metres, mentre que la longitud de la nau és de 7 i la de l'atri de 6.
La fàbrica és de maçoneria amb reforços de carreu i coberta exterior, a dues aigües, rematada en teules, sense contraforts externs. Es va construir sobre una plataforma per salvar el desnivell del terreny. Externament presenta un atri o porxo amb arcs, que se situa davant la porta d'accés al temple, el qual es duu a terme per una porta de fusta amb llinda (sobre la qual es disposen tres creus fent de Calvari, i a la dreta de les quals existeix un panell ceràmic amb una oració a la santa). L'atri només està obert per la part frontal mitjançant un arc de mig punt (sobre el qual es pot veure una placa ceràmica amb el nom de l'ermita), al que s'arriba a través d'una petita escala de tres graons que acaben en una reixa de ferro. Per la seva banda, els arcs laterals de l'atri han estat encegats gairebé íntegrament, quedant un semicercle superior per on entra la llum natural.
L'atri es cobreix interiorment per una sostrada de fusta. En la façana posterior pot veure's una petita espadanya per a una sola campana.
Interiorment destaca la llum que entra sobre el presbiteri (situat a la zona de la testera i al que s'accedeix mitjançant una graderia, i s'hi troba l'altar major i la fornícula envidrada amb la imatge de santa Bàrbara) a través de les dues finestres de forma semblant a una espitllera. El sòl del temple està format per llosetes ceràmiques modernes, i la decoració de les parets es realitza mitjançant pintura de colors de tons blaus de diferent intensitat segons es tracti de paret o de sòcol.
Durant les festes patronals en honor de Santa Bàrbara i del Crist de l'Agonia, el 4 de desembre (dia de la santa), la imatge de la Inmaculada Concepción de l'Església parroquial es porta en romiatge a l'ermita, on ocupa el lloc de la santa, que és, al seu torn, portada al poble i col·locada a l'església parroquial ocupant el lloc on es venera a la Inmaculada. Quan les festes conclouen es torna a intercanviar les imatges, quedant als seus llocs corresponents fins a l'any vinent. El manteniment de l'ermita és realitzat pels mateixos veïns de Torralba, els quals es passen les claus de l'ermita cada mes, de manera que a la família que li toca encén diàriament el llum d'oli de la santa i s'ocupa de l'ermita fins que lliuri les claus a la propera família i així successivament.

## Referències

* ↑ http://www.cult.gva.es/dgpa/bics/Detalles_bics.asp?
* 1 2 3 4 5 6 7 http://www.ermitascomunidadvalenciana.com/cmitdp.htm Arxivat 2016-03-03 a Wayback Machine.
* 1 2 http://www.turismodecastellon.com/103750_es/Ermita-Santa-Barbara-lugares-nuevos-por-descubrir/
* 1 2 http://www.torralbadelpinar.es/content/patrimonio-cultural Arxivat 2015-09-25 a Wayback Machine.
* ↑ http://www.torralbadelpinar.es/es/content/fiestas-cultura Arxivat 2015-09-25 a Wayback Machine.